Diari Oficial de la Generalitat Valenciana


Sumari del DOGV 3706, del 10-03-2000 (2000/1909)

ORDRE de 8 de març de 2000, de la Conselleria d’Agricultura, Pesca i Alimentació, per la qual es modifica l’Ordre de 22 de desembre de 1999, per la qual es regula el procediment per a la sol·licitud, tramitació i concessió de les ajudes als productors de determinats cultius herbacis i de les declaracions de superfícies de cultius tèxtils, en la campanya de comercialització 2000/2001.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3706

Data del DOGV
:   10-03-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/1909


Data del document
:   08-03-2000

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * ajuda a l'agricultura
    * superfície d'explotació
    * planta tèxtil
    * cultiu farratger
    * cereal
    * lleguminosa
    * comercialització
    * suport econòmic
    * producció vegetal
    * planta industrial
    * planta farratgera
    * ajuda pública

ORDRE de 8 de març de 2000, de la Conselleria d'Agricultura, Pesca i Alimentació, per la qual es modifica l'Ordre de 22 de desembre de 1999, per la qual es regula el procediment per a la sol·licitud, tramitació i concessió de les ajudes als productors de determinats cultius herbacis i de les declaracions de superfícies de cultius tèxtils, en la campanya de comercialització 2000/2001. [2000/1909]
  
El Reglament (CE) núm. 2.801/1999, de la Comissió, de 21 de desembre de 1999, pel qual es modifica el Reglament (CEE) núm. 3.887/1992, pel qual s'estableixen les normes d'aplicació del sistema integrat de gestió i control relatiu a determinats règims d'ajudes comunitàries, en l'article 1 modifica la lletra a) de l'apartat 2 del Reglament 3.887/1992 i assenyala que després de la data límit de presentació, la sol·licitud d'ajudes ?superfícies- podrà modificar-se sempre que les autoritats competents reben les modificacions com a molt tard en la data establida per a la sembra o fixada de conformitat amb el Reglament (CE) núm. 1.251/1999, del Consell.
  
Segons l'article 8.2 del Reglament (CE) núm. 1.251/1999, per a poder optar al pagament de superfície, els productors hauran d'haver realitzat la sembra com a molt tard el 31 de maig anterior a la collita pertinent.
  
L'Ordre de 3 de març de 2000, del Ministeri d'Agricultura, Pesca i Alimentació, prorroga el termini de presentació de les sol·licituds de pagament per superfícies regulades en el Reial Decret 1.893/1999 fins al dia 24 de març de 2000 inclòs.
  
Per això, a proposta de la Direcció General de Producció Agrària i en ús de les atribucions conferides per l'article 35 de la Llei de Govern Valencià,
  
ORDENE
  
Article únic
  
Es modifica l'article 3 de l'Ordre de 22 de desembre de 1999, en els termes següents:
  
«1. Per a la campanya 2000/2001, el termini de presentació de sol·licituds a què es refereix l'article 24 del Reial Decret 1.893/1999, sobre pagaments per superfície a determinats productes agrícoles, es prorroga fins al dia 24 de març de 2000 inclòs.
  
2. No obstant el que es disposa en l'apartat anterior, s'admetran sol·licituds d'ajuda fins a 25 dies naturals següents a la finalització del termini establit, si bé en aquest cas l'import es reduirà en un 1 per cent per cada dia hàbil de retard, tret de força major. Les sol·licituds presentades amb posterioritat es consideraran com a no presentades.
  
3. Els titulars d'explotacions agràries que hagen presentat sol·licituds d'ajuda «superfícies» podran modificar-les sense cap penalització fins al dia 31 de maig de 2000, en els supòsits previstos en el Reglament (CEE) 3.887/1992».
  
Disposició final
  
Aquesta ordre tindrà efectes des del segon divendres del mes de març de 2000.
  
València, 8 de març de 2000
  
La consellera d'Agricultura, Pesca i Alimentació
  
MARIA ÀNGELS RAMON-LLIN I MARTÍNEZ